Vasarapääkana

Vasarapääkana (Macrocephalon maleo) on isojalkakanojen heimoon kuuluva lintulaji. Se on sukunsa ainoa laji.

Vasarapääkanaa tavataan ainoastaan Sulawesin ja Butonin saarilla Indonesiassa. Se pesii yhdyskunnissa rannoilla, jotka koostuvat tummasta, tuliperäisestä hiekasta. Naaras munii 8–12 munaa. Se munii kunkin munan kaivamaansa metrin syvyiseen kuoppaan. Munat hautuvat itsekseen joko Auringon tai maan kuumuuden ansiosta, ja kahden tai kolmen kuukauden kuluttua hiekasta kaivautuu poikanen. Poikaset tulevat heti toimeen itsestään, eikä emo huolehdi jälkeläisistään millään tavoin.

Vasarapääkanan nimi juontuu sen omituisen näköisestä päästä, se muistuttaa muodoltaan vasaraa.

Lähteet 

Isojalkakanat
Uhanalaiset linnut